স্পুনারের অফ-ড্রাইভ বেশ দৃষ্টিনন্দন ও বেশ জোরালো ছিল। পাশাপাশি অত্যন্ত সতর্কতার সাথে বলের দিকে নজর রাখতেন। খেলোয়াড়ী জীবনের স্বর্ণালী শিখরে অবস্থানকালীন অগ্নিসমতুল্য পিচে তিনি সেরা ফাস্ট বোলারদের মুখোমুখি হয়েছেন। ১৯০০-এর দশকে ওল্ড ট্রাফোর্ডের চমৎকার আবহাওয়ায় এ ধরনের পিচ ছিল সবচেয়ে ভয়ঙ্কর। ১৯০৪ সালে এসেক্স ও ১৯০৬ সালে জেন্টলম্যানের সদস্যরূপে আর্থার ফিল্ডারের ন্যায় বিখ্যাত বোলারের মুখোমুখি হয়েছেন।

১৯০৭ সালে স্পুনার ব্যবসায়িক কর্মকাণ্ডে মনোনিবেশ ঘটান ও এক সময় ধারনা করা হয়েছিল যে, তিনি হয়তো আর মাঠে ফিরে আসবেন না। এ সময়ে পাঁচটি খেলায় ল্যাঙ্কাশায়ারের পক্ষে খেলেন। কিন্তু কাউন্টি দলের দূর্বলমানের ব্যাটিং স্বত্ত্বেও ক্যান্টারবারিতে ফিল্ডারের বিপক্ষে অবস্থান নিয়ে ১৩৪ রান তুলেন।

স্কারবোরা উৎসবে সফরকারী দক্ষিণ আফ্রিকা একাদশের বিপক্ষে গুগলি বলের বিপক্ষে রুখে দাঁড়ান। ১৯০৮ সালে ওল্ড ট্রাফোর্ডের পিচে আবারো নিজেকে মেলে ধরেন। আগস্ট ব্যাংক হলিডের খেলায় ইয়র্কশায়ারের বিপক্ষে একটিমাত্র খেলায় অংশ নেন।

১৯১১ সালে ব্যবসায়িক জগৎ থেকে কিছুটা সময় বের করে আনেন। এরফলে আগস্ট ব্যাংক হলিডে পর্যন্ত নিয়মিতভাবে খেলার অনুমতি পান। ইনিংস প্রতি ৫১-এর অধিক গড়ে ২,৩১২ রান তুলেন। তবে, ব্যবসায়িক কারণে অস্ট্রেলিয়া সফরে যেতে পারবেন না বলে ঘোষণা দেন।

টেস্ট ক্রিকেট
ব্যক্তিগত জীবন
খেলার ধরন
প্রারম্ভিক জীবন